Sieť na zvyšovanie povedomia o radikalizácii (RAN) a jej centrum excelentnosti podporujú výmenu odborných znalostí a osvedčených postupov medzi odborníkmi v prvej línii, ktorí sa zaoberajú prevenciou a bojom proti radikalizácii. Centrum excelentnosti RAN poskytuje podporu členským štátom, napríklad pri vypracúvaní preventívnych stratégií a programov deradikalizácie vo väzniciach. Ako bolo uvedené v oznámení z roku 2016 o radikalizácii, Komisia začiatkom roku 2017 začala prevádzku siete pre tvorcov politík prevencie, ktorá má dva hlavné ciele: i) posilniť a inštitucionalizovať výmenu odborných znalostí a skúseností týkajúcich sa prístupov a politík v oblasti prevencie medzi členskými štátmi a ii) viac zapojiť členské štáty do činností siete RAN zabezpečením väčšieho šírenia zistení siete RAN v danom členskom štáte, zabezpečením optimálnej účasti vnútroštátnych, regionálnych alebo miestnych odborníkov na akciách RAN a identifikovaním potrieb odbornej prípravy, seminárov a poradenstva RAN v členských štátoch. Prvá schôdza sa konala 2. februára 2017 a nasledujúce (štvrťročné) schôdze sa budú zameriavať na prioritné témy, ako sú navrátilci, deradikalizácia a polarizácia.

Hlavným výsledkom bola prezentácia pracovného prototypu spoločnej databázy hashov zriadenej internetovými spoločnosťami, ktorý podnikom umožňuje označiť teroristický obsah, identifikovať podobný obsah, posúdiť tento obsah podľa svojich vlastných pravidiel a rýchlo a nezvratne ho odstrániť. Spoločnosti sa teraz zameriavajú na skúšanie a zväčšenie možnosti rozšíriteľnosti, ako aj na vyhľadávanie nových, najmä menších spoločností, ktoré sa môžu začleniť do konzorcia, aby sa tak maximalizoval vplyv a dosah tohto nástroja. EÚ takisto zdôraznila, že je dôležité, aby spoločnosti aktívnejšie reagovali prostredníctvom automatického odhaľovania škodlivého obsahu.

V marci Komisia viedla delegáciu EÚ, ktorej členmi boli zástupcovia súčasného a budúceho predsedníctva Rady, koordinátor EÚ pre boj proti terorizmu, vedúci oddelenia Europolu pre nahlasovanie internetového obsahu a riaditeľ centra excelentnosti siete na zvyšovanie povedomia o radikalizácii, do Spojených štátov na rokovanie s veľkými sociálnymi médiami a internetovými spoločnosťami s cieľom podporiť dobrovoľné partnerstvo s EÚ a zabezpečiť pokračovanie iniciatív dohodnutých v decembri 2016 na internetovom fóre EÚ. Ako už bolo uvedené, vytvorenie internetového fóra EÚ v decembri 2015 je kľúčovou súčasťou reakcie Komisie na zvýšenú mieru zneužívania internetu teroristickými organizáciami.

Záverečné zasadnutie expertnej skupiny na vysokej úrovni pre informačné systémy a interoperabilitu je naplánované na 25. apríla. V rámci procesu vedúceho k uzavretiu činností skupiny sa v marci konalo stretnutie podskupiny pre súčasné systémy s cieľom preskúmať colné systémy (ich použitie a prístup k informáciám na účely presadzovania práva) a prístup do systémov SIS, VIS a Eurodac na účely presadzovania práva.

Pokiaľ ide o posilnenie kontrol na hraniciach, 7. apríla nadobudli účinnosť zmeny Kódexu schengenských hraníc týkajúce sa systematických kontrol na vonkajších hraniciach, ktoré sa vzťahujú aj na občanov EÚ. Tento dôležitý právny predpis zvýši bezpečnosť v schengenskom priestore bez toho, aby bola ohrozená plynulosť premávky. V situáciách, keď je plynulosť premávky na konkrétnych pozemných a námorných hraniciach neprimerane obmedzená, môžu členské štáty prostredníctvom časovo obmedzenej výnimky rozhodnúť o vykonávaní cielených kontrol občanov EÚ na týchto hraniciach s použitím databáz. Urobiť tak môžu v určitých presne vymedzených prípadoch a na základe predchádzajúceho posúdenia rizík s cieľom zabezpečiť, aby to nemalo za následok bezpečnostné riziká. Posúdenie rizík sa musí poskytnúť európskej pohraničnej a pobrežnej stráži. Pokiaľ ide o iniciatívy súvisiace s riadením hraníc, 23. marca sa medzi spoluzákonodarcami začali trojstranné rokovania o návrhu Komisie na vytvorenie systému vstup/výstup EÚ s cieľom zlepšiť riadenie hraníc, bojovať proti nelegálnej migrácii a posilniť vnútornú bezpečnosť prostredníctvom evidencie pohybu štátnych príslušníkov tretích krajín cez vonkajšie hranice schengenského priestoru. Komisia vyzýva spoluzákonodarcov, aby urýchlene pokročili a umožnili tak začiatok práce na vývoji systému už v tomto roku, čím sa zabezpečí, že bude fungovať začiatkom roka 2020. Obaja spoluzákonodarcovia pokročili v technických rokovaniach o európskom systéme pre cestovné informácie a povolenia (ETIAS). Komisia bude spoluzákonodarcov naďalej aktívne podporovať a uľahčovať dosahovanie pokroku v tejto oblasti. Podľa spoločného vyhlásenia Európskeho parlamentu, Rady a Komisie návrh týkajúci sa systémov vstup/výstup a ETIAS predstavujú legislatívne priority. Inštitúcie sa preto dohodli na prednostnom prerokovaní týchto návrhov v legislatívnom procese, aby sa zabezpečilo ich dokončenie.

Európsky parlament na svojom plenárnom zasadnutí 14. marca 2017 hlasoval za revíziu smernice o strelných zbraniach. Návrh výrazne rozširuje škálu zakázaných zbraní (kategória A), pričom najnebezpečnejšie zbrane vyníma z držby civilného obyvateľstva. Do rozsahu pôsobnosti smernice zahŕňa aj akustické a deaktivované zbrane a zároveň zlepšuje aj vysledovateľnosť zbraní posilnením pravidiel označovania a výmenu informácií medzi členskými štátmi. Očakáva sa, že Rada vydá svoj konečný súhlas 25. apríla. Členské štáty budú mať 15 mesiacov na transponovanie nových pravidiel do svojich vnútroštátnych právnych predpisov a 30 mesiacov na zavedenie informačných systémov na registráciu všetkých informácií, ktoré sú potrebné na sledovanie a identifikáciu strelných zbraní.

Smernica (EÚ) 2017/541 o boji proti terorizmu bola uverejnená v úradnom vestníku 31. marca. Nové pravidlá pomôžu predchádzať teroristickým útokom kriminalizovaním činností, ako je financovanie terorizmu, absolvovanie výcviku alebo cestovanie na účely terorizmu, ako aj organizácia alebo uľahčovanie takýchto ciest. Takisto posilňujú práva obetí terorizmu a zahŕňajú zoznam služieb, ktoré by uspokojili ich osobitné potreby. Členské štáty musia nové pravidlá transponovať do svojich vnútroštátnych právnych predpisov do 8. septembra 2018.

Táto správa poskytuje aktuálne informácie o dosiahnutom pokroku, pokiaľ ide o kľúčové legislatívne a nelegislatívne dokumenty bezpečnostnej únie. Osobitný dôraz sa kladie na boj proti závažnej a organizovanej trestnej činnosti – jednu z troch hlavných oblastí Európskeho programu v oblasti bezpečnosti z roku 2015. V súvislosti s prebiehajúcimi prácami na novom cykle politík EÚ na boj proti organizovanej a závažnej medzinárodnej trestnej činnosti na roky 2018 až 2021 sa v správe vymedzuje, aké by mali byť podľa názoru Komisie budúce priority EÚ v oblasti boja proti závažnej a organizovanej trestnej činnosti.

Štokholm sa 7. apríla stal najnovšou obeťou teroristického útoku, keď unesený kamión zámerne prešiel rušnou obchodnou ulicou v pešej zóne a následne narazil do obchodného domu, pričom boli zabití štyria ľudia a ďalších pätnásť bolo zranených. Tento útok sa odohral necelé tri týždne po útoku na Londýn a tamojšie budovy parlamentu z 22. marca, pri ktorom bolo zneužité vozidlo a bodná zbraň a došlo ku krviprelievaniu na rušnom mieste so symbolickým významom. Technologicky nenáročná povaha oboch útokov, podobných tým, ktoré boli spáchané v Nice a Berlíne minulý rok, opätovne zdôrazňuje výzvu, ktorú predstavuje pre orgány členských štátov boj proti týmto hrozbám a tiež význam prebiehajúcich činností v rámci bezpečnostnej únie na ochranu mäkkých cieľov.

Prevádzačstvo migrantov do EÚ je v súčasnosti jednou z najrýchlejšie rastúcich foriem organizovanej trestnej činnosti. Nielenže podporuje nelegálnu migráciu do EÚ, a oslabuje tak bezpečnosť hraníc a riadenie migrácie, ale predstavuje tiež závažnú formu trestnej činnosti, ktoré čoraz viac vystavuje migrantov násiliu, vykorisťovaniu a stratám na životoch. Európska migračná agenda a Akčný plánu EÚ proti prevádzaniu migrantov identifikovali potrebu uprednostniť lepšiu prevenciu a boj proti prevádzaniu migrantov vrátane zredukovania nelegálnej migrácie a strát na životoch v Stredozemnom mori. Zvýšená podpora Europolu vrátane vytvorenia špecializovaného Európskeho strediska pre boj proti prevádzačstvu má pomôcť riešiť tieto výzvy. Ročná správa o činnosti ilustruje komplexnú podporu, ktorú poskytuje európskym policajným orgánom a orgánom hraničnej kontroly pri koordinácii veľmi zložitých cezhraničných operácií zameraných proti prevádzačstvu. Eurojust tiež určil justičné kontaktné miesta v hotspotoch v Grécku a Taliansku, ktoré majú postupovať relevantné informácie a prípady národným zastúpeniam v Eurojuste na účely následných justičných krokov a koordinácie na úrovni EÚ. Významnou oblasťou činnosti, navrhnutou v spoločnom oznámení z 25. januára 2017, je boj proti prevádzačstvu na trase cez centrálne Stredozemie.

Trh s nelegálnymi drogami je aj naďalej najväčším kriminálnym trhom v EÚ. Správa EU SOCTA 2017 ukazuje, že viac ako tretina zločineckých skupín pôsobiacich v EÚ je zapojená do výroby rôznych typov drog, obchodovania s nimi alebo ich distribúcie. Hodnota obchodov na maloobchodnom trhu s drogami v EÚ sa odhaduje najmenej na 24 mld. EUR ročne. Obchodovanie s drogami podporuje aj neformálnu ekonomiku, vedie k násiliu a iným nelegálnym činnostiam a spôsobuje vážne sociálne problémy.

Závažná a organizovaná trestná činnosť má aj významný vonkajší rozmer. V správe EU SOCTA 2017 sa zdôrazňuje, že do organizovanej trestnej činnosti v EÚ sú zapojené osoby viac ako 180 rôznych štátnych príslušností, ktoré bývajú na území EÚ aj mimo neho. Až 40 % podozrivých nie sú štátni príslušníci členských štátov. Hlavné obchodné trasy organizovanej trestnej činnosti, ktorá predstavuje hrozbu, začínajú mimo EÚ. Pracuje sa na riešení hrozieb organizovanej trestnej činnosti zvonku. Je dôležité aj naďalej zabezpečovať prepojenia medzi stratégiami EÚ v oblasti vnútornej bezpečnosti a jej vonkajšími činnosťami pri riešení hrozieb závažnej a organizovanej trestnej činnosti, a to vrátane spolupráce Europolu s tretími krajinami.

Kľúčovou otázkou zdôraznenou v správe EÚ SOCTA 2017 je používanie nových technológií zločincami. Takmer pri všetkých druhoch organizovanej trestnej činnosti zločinci zavádzajú a upravujú technické prostriedky čoraz zručnejšie a čoraz účinnejšie. Omnoho viac sa na všetky druhy nezákonného obchodu s tovarom a službami používa internet. To si vyžaduje, aby boli orgány presadzovania práva vybavené vhodnými nástrojmi na boj proti tomuto druhu internetovej trestnej činnosti a aby sa spoločne odborne pripravovali a učili. Agentúra Európskej únie pre odbornú prípravu v oblasti presadzovania práva musí zohrávať pri poskytovaní primeranej odbornej prípravy kľúčovú úlohu v súlade s politickými prioritami a identifikovanými hrozbami, a byť v prvej línii spolu s pracovníkmi orgánov presadzovania práva.

S cieľom určiť budúce priority EÚ v oblasti boja proti závažnej a organizovanej trestnej činnosti Komisia podporuje päť priorít týkajúcich sa hrozieb trestnej činnosti, ktoré identifikoval Europol (pozri ďalej body 1 až 5). Komisia sa okrem toho domnieva, že je potrebné venovať osobitnú pozornosť a finančné prostriedky na úrovni EÚ na riešenie týchto troch hrozieb trestnej činnosti: 6) obchodovanie so strelnými zbraňami, 7) podvody s DPH a 8) trestné činy proti životnému prostrediu. Tieto tri oblasti by takisto mali byť prioritnými hrozbami trestnej činnosti v rámci nového cyklu politík EÚ (pozri ďalej body 6 až 8).

V správe EU SOCTA 2017 sa odporúča sústrediť sa na päť prioritných hrozieb trestnej činnosti: 1) počítačovú kriminalitu, 2) výrobu drog, obchodovanie s nimi a ich distribúciu, 3) prevádzačstvo, 4) organizované vlámania a krádeže (organizovanú majetkovú trestnú činnosť) a 5) obchodovanie s ľuďmi. Odporúča tiež riešiť tri prierezové problémy, ktoré umožňujú alebo podporujú všetky druhy závažnej a organizovanej trestnej činnosti: a) podvod v oblasti dokladov, b) financovanie trestnej činnosti vrátane prania špinavých peňazí a c) online obchodovanie s nelegálnym tovarom a službami.

Nový cyklus politík sa začal po tom, čo Europol 9. marca 2017 predstavil správu EU SOCTA 2017. Správa sa zaoberá možnými väzbami medzi závažnou a organizovanou trestnou činnosťou a terorizmom, a to najmä skutočnosťou, že organizovaná trestná činnosť môže prispievať k terorizmu prostredníctvom činností, akými je obchodovanie so strelnými zbraňami a výroba falošných dokladov alebo výnosy z pašovania drog. Tento prístup bol navrhnutý v Európskom programe v oblasti bezpečnosti a riadilo sa ním oznámenie o napĺňaní Európskeho programu v oblasti bezpečnosti s cieľom bojovať proti terorizmu a pripraviť pôdu pre účinnú a skutočnú bezpečnostnú úniu .

Celkovo možno konštatovať, že súčasný cyklus politík EÚ (2013 – 2017) je úspešne vykonávaný. Nezávislým hodnotením , ktoré si Komisia objednala, sa dospelo k záveru, že cyklus splnil svoj základný cieľ, ktorým je posilnenie spolupráce medzi členskými štátmi v boji proti závažnej a organizovanej trestnej činnosti . Politický cyklus EÚ viedol k zlepšeniu výmeny informácií a osvedčených postupov a k začatiu viacerých spoločných vyšetrovaní a operácií členských štátov. Prispel tiež k budovaniu väzieb a dôvery, a to aj s tretími krajinami.

Cieľom tzv. politického cyklu EÚ je zabezpečiť účinnú spoluprácu medzi agentúrami členských štátov na presadzovanie práva, inštitúciami EÚ a agentúrami EÚ, ktorá by mala viesť k jednotným a istým operačným činnostiam zameraným na najpálčivejšie kriminálne hrozby, ktorým EÚ čelí. Je to proces založený na dôkazoch, ktorý sa začína prezentáciou Europolu o hodnotení hrozieb závažnej a organizovanej trestnej činnosti (EU SOCTA), ktorá obsahuje súbor odporúčaní týkajúcich sa hlavných hrozieb trestnej činnosti, ktorým EÚ čelí. Správa EU SOCTA je základom pre diskusiu medzi členskými štátmi o prioritách pri riešení hrozieb trestnej činnosti na úrovni EÚ. Priority sú následne prijaté Radou pre spravodlivosť a vnútorné veci a potom sa odrazia v cezhraničných operačných činnostiach na úrovni členských štátov, najmä v rámci spoločných aktivít medzi členskými štátmi a agentúrami EÚ s podporou Európskej multidisciplinárnej platformy proti hrozbám trestnej činnosti . Komisia poskytla a bude naďalej poskytovať finančnú podporu na vykonávanie cyklu politík EÚ a na rok 2017 vyčlenila 4 milióny EUR, ktorými doplní prostriedky vo výške 9 miliónov EUR určené na financovanie v rokoch 2015 a 2016.

Pokiaľ ide o bezpečnostnú ochranu letectva, pokračovali práce na posudzovaní rizík a zraniteľnosti letov do EÚ z tretích krajín v nadväznosti na prácu začatú v januári, ktorej cieľom je vytvoriť maticu rizík spájajúcu posúdenia hrozieb a podrobné prvky zraniteľnosti. Takto sa pripraví pôda pre stanovovanie priorít a koordináciu vonkajšej činnosti pri budovaní kapacít v zraniteľných tretích krajinách. EÚ vyvinula spoľahlivý rámec bezpečnostnej ochrany letectva, je však dôležité urýchliť uvedené procesy a odstrániť tak potenciálne bezpečnostné nedostatky. Zákaz určitých elektronických zariadení, ktorý nedávno vydali Spojené štáty a Spojené kráľovstvo, zdôrazňuje potrebu presadzovať užšiu spoluprácu medzi členskými štátmi a zároveň rešpektovať ich právo rozhodovať o zavedení dodatočných bezpečnostných opatrení týkajúcich sa letov z tretích krajín. Na zlepšenie tejto koordinácie Komisia usporiadala 31. marca tajné stretnutia odborníkov z členských štátov, Austrálie, Kanady a zo Spojených štátov.

4.Organizovaná majetková trestná činnosť

Organizovaná majetková trestná činnosť zahŕňa širokú škálu rôznych druhov trestnej činnosti vykonávaných vysoko špecializovanými mobilnými organizovanými zločineckými skupinami, ktoré pôsobia v celej EÚ, a týka sa najmä organizovaných vlámaní, krádeží, lúpeží a trestných činov súvisiacich s motorovými vozidlami. Nevyšetrujú sa však dostatočne do hĺbky, pretože jednotlivé udalosti sa často klasifikujú ako drobná kriminalita. Veľkým problémom pre orgány presadzovania práva je nárast vlámaní do domácnosti páchaných presúvajúcimi sa zločineckými skupinami pochádzajúcimi najmä z juhovýchodnej a východnej Európy. Na zastavenie tejto vysoko mobilnej formy trestnej činnosti je prvoradá spolupráca medzi orgánmi presadzovania práva v EÚ, ale aj so susednými partnerskými krajinami.

5.Obchodovanie s ľuďmi

Obchodovanie s ľuďmi predstavuje prioritnú hrozbu pre EÚ už viac ako desaťročie a malo by to tak byť aj naďalej v rámci ďalšieho cyklu politík. Ide o jednu z najzávažnejších foriem organizovanej trestnej činnosti a hrubé porušovanie ľudských práv, ale aj o jeden z najvýnosnejších zločineckých trhov. Obchodníci s ľuďmi sú takisto vo veľkej miere odkázaní na podvody v oblasti dokladov, ktoré im obchodovanie umožňujú.

EÚ vypracovala účinný a komplexný právny a politický rámec na boj proti obchodovaniu s ľuďmi, najmä smernicu 2011/36/EÚ o prevencii obchodovania s ľuďmi a boji proti nemu a o ochrane obetí obchodovania a stratégiu EÚ zameranú na odstránenie obchodovania s ľuďmi na roky 2012 – 2016. Komisia v súčasnosti skúma, aké opatrenia sú potrebné pre politický rámec na obdobie po roku 2016, pričom vychádza z existujúceho rámca a hodnotenia jeho výsledkov.

6.Obchodovanie so strelnými zbraňami

Vnútroštátne čierne trhy sú primárnym zdrojom strelných zbraní pre teroristov a zločincov. Tento trh čerpá z krádeže alebo zneužitia legálnych zbraní zo zásielok a skladov. Predaj nelegálnych strelných zbraní online na darknete a ich doručovanie prostredníctvom bežnej pošty a doručovacích služieb sú v súčasnosti najbežnejšou formou obchodovania so strelnými zbraňami v EÚ. Počet prípadov, ktoré sa týkajú vyšetrovania obchodovania so strelnými zbraňami na darknete, stúpa (2 % v roku 2014, okolo 6,5 % v roku 2015 a 9 % v roku 2016).

Vďaka prioritnému riešeniu otázky strelných zbraní v súčasnom politickom cykle EÚ sa dosiahli výsledky v podobe väčšej angažovanosti zo strany členských štátov (z 12 na 22 zúčastnených krajín), ako aj širšieho zapojenia colných orgánov . Prehlbuje sa aj spolupráca s medzinárodnými partnermi (Interpol, UNODC) a regionálna spolupráca (najmä v oblasti západného Balkánu).Výsledkom je v priemere 17 akcií ročne v priebehu posledných troch rokov.

Komisia sa domnieva, že na účely zastavenia dodávok zbraní dostupných pre zločincov a teroristov je potrebné zachovať túto prioritu v súčasnom cykle, aby sa doplnila dohoda dosiahnutá v marci s cieľom posilniť kontroly legálne držaných zbraní vrátane rozšírenia pôsobnosti zákazov týkajúcich sa najnebezpečnejších zbraní.

7.Cezhraničné podvody s DPH

Organizované zločinecké skupiny spôsobujú páchaním cezhraničných podvodov s DPH straty z príjmov vo výške od 40 do 60 mld. EUR ročne, pričom 2 % týchto skupín sú zodpovedné za 80 % podvodov v rámci Spoločenstva založených na chýbajúcom obchodnom subjekte . Schémy podvodov sú veľmi zložité a je ťažké ich odhaliť, preto si vyžadujú koordinovaný prístup daňových orgánov a orgánov presadzovania práva. Eurofisc – sieť daňových úradníkov na úrovni EÚ – zabezpečuje rýchlu a mnohostrannú výmenu cielených informácií na boj proti závažným cezhraničným podvodom s DPH. Pracuje s kľúčovými spravodajskými informáciami týkajúcimi sa páchateľov podvodov a nových trendov v tejto oblasti. Vzhľadom na finančné straty spôsobené cezhraničnými podvodmi s DPH, ktoré organizujú zločinecké skupiny, sa Komisia domnieva, že ide o otázku, ktorá by mala byť zahrnutá do nového cyklu politík EÚ.

Ako bolo oznámené, Komisia v septembri 2017 predloží návrh na vytvorenie jednotného priestoru EÚ v oblasti DPH, čím by sa odstránili hlavné nedostatky systému a významne obmedzili cezhraničné podvody.

Keď sa zriadi Európska prokuratúra, bude kľúčovým aktérom v boji proti trestným činom poškodzujúcim finančné záujmy Únie. Prokuratúra bude mať právomoc vyšetrovať a stíhať takéto trestné činy v celej EÚ, ako aj závažné cezhraničné podvody v oblasti DPH, ktoré majú za následok škody vo výške najmenej 10 miliónov EUR. Platí to najmä pre kolotočové podvody a schémy podvodov v rámci Spoločenstva založených na chýbajúcom obchodnom subjekte, do ktorých sú často zapojené štruktúry organizovanej trestnej činnosti.

8.Trestné činy proti životnému prostrediu

Trestné činy proti životnému prostrediu predstavujú 91 až 258 mld. USD ročne a rastú 2 – 3-krát rýchlejšie ako globálna ekonomika. Z tohto dôvodu sú štvrtou najväčšou trestnou činnosťou na svete, po drogách, falšovaní a obchodovaní s ľuďmi . EÚ je pôvodným trhom (napr. v prípade nezákonného obchodovania s odpadom) alebo cieľovým trhom (napr. pre chránené druhy alebo nezákonne vyťažené drevo) a tranzitným uzlom v nedovolenom obchodovaní s inými oblasťami (napr. pri produktoch z voľne žijúcich druhov, ako je slonovina) .

Závažnosť trestných činov proti životnému prostrediu bola uznaná na úrovni EÚ prijatím smernice o ochrane životného prostredia prostredníctvom trestného práva. Trestné poriadky členských štátov boli zosúladené s jej požiadavkami na sankcie v prípade rôznych kategórií trestných činov proti životnému prostrediu vrátane trestnej činnosti v oblasti odpadov a voľne žijúcich druhov. EÚ ďalej vo februári 2016 prijala akčný plán na boj proti obchodovaniu s voľne žijúcimi druhmi živočíchov a rastlín , ktorý sa v súčasnosti vykonáva. Komisia podporuje aj siete EÚ pre príslušníkov polície, prokurátorov, vyšetrovateľov a sudcov špecializovaných na boj proti trestným činom v oblasti životného prostredia a spolupracuje s nimi. Vzhľadom na hospodársky vplyv, vážne ohrozenie bezpečnosti a ničivý vplyv na prírodné prostredie Komisia zastáva názor, že aj environmentálne trestné činy by mali byť zahrnuté do nového cyklu politík EÚ.

Komisia sa domnieva, že hodnotenie hrozieb závažnej a organizovanej trestnej činnosti z roku 2017 je dobrým základom pre stanovenie priorít EÚ v oblasti boja proti trestnej činnosti na nasledujúce štyri roky. Na základe toho Komisia vyzýva Radu, aby ako priority v rámci cyklu politík EÚ na boj proti závažnej medzinárodnej a organizovanej trestnej činnosti na roky 2018 až 2021 schválila týchto osem hrozieb trestnej činnosti: počítačovú kriminalitu, drogovú trestnú činnosť, prevádzačstvo, organizovanú majetkovú trestnú činnosť, obchodovanie s ľuďmi, obchodovanie so strelnými zbraňami, podvody v oblasti DPH a trestné činy proti životnému prostrediu.

V ďalšej správe, ktorá má byť predložená 16. mája, Komisia uvedie svoje zistenia na základe záverečnej správy expertnej skupiny na vysokej úrovni pre informačné systémy a interoperabilitu a predloží Európskemu parlamentu a Rade konkrétne návrhy ako základ pre spoločnú diskusiu o ďalších krokoch.